Ботбаева Мира Махмутовна

Ботбаева Мира Махмутовна (1927-ж. т., Музтөр айылы) - биология илимдеринин кандидаты (1963), профессор (1985). 

 Кыргыз ССР Жогорку Советинин депутаты (1967-71). Кыргыз Республикасынын билим берүүгө эмгек сиңирген кызматкери (1990). 
 1956-ж. КМУнун биология факультетин бүткөн. 
 1967-73-ж. Ош мамлекеттик педагогикалык институтунда ректор, 
 1973-87-ж. В. В. Маяковский атындагы Кыргыз кыз-келиндер педагогикалык институнун илимий иштер боюнча проректору, 
 1992-99-ж. И. Арабаев атындагы Кыргыз мамлекеттик педагогикалык университетинде биология кафедрасынын башчысы, ошол эле кафедранын профессору, окутуучусу. 
 150дөн ашык илимий эмгектин (анын ичинде «Кетментөбө өрөөнүнүн өсүмдүктөрү», «Кыргызстан фитоценоздору» ж. б.) автору, ошондой эле биология боюнча окуу китептеринин («Жогорку өсүмдүктөр курсу», «Ботаниканы окутуунун методикасы», 6-7-класстары үчун “Биологиянын” ж. б.) программасын түзүүгө жана жогорку окуу жайлары үчүн мамлекеттик стандарттарды жазууга катышкан. 

2001-ж. «Экологияны окутуунун методикасы» аттуу эмгеги жарык көргөн. Анын эмгектери негизинен Кетментөбө өрөөнүнүн жаратылыш өзгөчөлүктөрүн, Батыш Теңир-Тоонун, анын ичинде Чаткал өрөөнүнүн биомдорун изилдөөгө арналган. СССР (1977), Кыргыз ССР элге билим берүү отличниги (1984). «Ардак Белгиси» ордени, Даңк (2002) ж.б. медалдар менен сыйланган.

 Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил.ISBN 9967-14-030-5

Категория:Токтогул району
Категория:Инсандар